Anahaimas

Anahaimas () – miestas JAV, Kalifornijoje, Orindžo apygardoje, prie Santa Anos upės. Įsikūręs 45 km į pietus nuo Los Andželo (priklauso jo aglomeracijai). 2020 m. JAV gyventojų surašymo duomenimis, mieste gyveno 346 824 gyventojai. Mieste gausu muziejų, atrakcionų parkų (tarp jų Disneilendas), yra konferencijų salė, amfiteatras. Nuo 1924 m. kasmet vyksta Helovino paradas.

 Istorija 
Miestą 1857 m. kaip žemės ūkio gyvenvietę įkūrė imigrantai iš Vokietijos. Pavadinimas reiškia „Santa Anos namai“ (Ana – Santa Anos upė, heim – namai vokiškai). Miestas iš pradžių vertėsi vynuogių auginimu, bet ligoms sunakinus vynuogynus, pereita prie citrinmedžių. Dar buvo auginami raudonieji pipirai bei graikiniai riešutai. Nutiesus geležinkelius, miestas sparčiai išaugo. Po 1950 m., dėl spartaus Los Andželo išaugimo, mieste beveik nebebuvo vystomas žemės ūkis. XX a. 7-o dešimtmečio metu miestas turėjo svarbią aviacijos ir kosmoso įrangą.

 Gyventojai 
2020 m. JAV gyventojų surašymo duomenimis, mieste gyveno 53,82 % lotynoamerikiečių, 22,56 % baltųjų, 17,48 % azijiečių, 2,71 % mišrios rasės, 2,44 % afroamerikiečių, 0,43 % kitų rasių, 0,37 % Ramiojo vandenyno salų ir 0,19 % indėnų kilmės gyventojų.Anaheim city, California. data.census.gov. Nuoroda tikrinta 2024-07-14.

 Sportas 
 Anaheimo „Ducks“ – ledo ritulys
 Los Andželo Anaheimo „Angels“ – beisbolasAnaheim. www.britannica.com. Nuoroda tikrinta 2024-07-14.

 Miestų partnerystė 

  Mitas, Japonija
  Vitorija-Gasteisas, IspanijaSister City Commission. www.anaheim.net. Nuoroda tikrinta 2024-07-14.

 Šaltiniai 

Kategorija:Kalifornijos miestai